proxectonos/corpus_dominio_legal_administrativo_tmp huggingface dataset:
RESOLUCIÓN do 19 de agosto de 2019 pola que se encomenda á Axencia Galega para a Xestión do Coñecemento en Saúde a xestión da formación dos e das profesionais da Rede de atención ás drogodependencias derivada da organización da actividade formativa Suicidio: estratexias de prevención e actuacións terapéuticas.
Servizo Galego de Saúde — III. Outras disposicións — 29/08/2019

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 19 de agosto de 2019 do Servizo Galego de Saúde, pola que se encomenda á Axencia Galega para a Xestión do Coñecemento en Saúde a xestión da formación dos e das profesionais da Rede de atención ás drogodependencias, derivada da organización da actividade formativa Suicidio: estratexias de prevención e actuacións terapéuticas:
– Actividade: a axencia asumirá a xestión da asistencia e avaliación do alumnado proposto para a actividade.
Tamén asumirá a programación, planificación e xestión das actividades formativas propostas polo Servizo de Saúde Mental e asistencia a drogodependencias, dentro dos límites orzamentarios establecidos.
– Natureza e alcance da xestión encomendada: o encargo ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén contemplada no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: esta encomenda producirá efectos a partir da súa publicación no Diario Oficial de Galicia, e manterase ata que se executen de conformidade e na súa totalidade as actividades encomendadas.
Santiago de Compostela, 19 de agosto de 2019
RESOLUCIÓN do 19 de agosto de 2019, da Secretaría Xeral da Emigración, pola que se amplía o prazo de presentación de solicitudes da Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/08/2019

No
Diario Oficial de Galicia
núm. 32, do 14 de febreiro de 2019, publicouse a Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019.
No artigo 8 da devandita resolución establécese que o prazo de presentación de solicitudes será desde o día seguinte ao da publicación da resolución no
Diario Oficial de Galicia
ata o 30 de agosto de 2019, inclusive.
Próximo a rematar o prazo de presentación de solicitudes, e á vista de que aínda resta crédito nunha contía que permite atender un número superior de solicitudes, e co fin de garantir a maior eficacia posible das referidas axudas, considérase oportuno ampliar o prazo de presentación de solicitudes,
Artigo 1
Ampliar ata o 30 de setembro de 2019, inclusive, o prazo de presentación de solicitudes previsto no artigo 8 da Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019.
Disposición derradeira
Esta resolución entrará en vigor o día da súa publicación no
Diario Oficial de Galicia
.
Santiago de Compostela, 19 de agosto de 2019
RESOLUCIÓN do 29 de xullo de 2019, da Dirección Xeral de Educación, Formación Profesional e Innovación Educativa, de prórroga de seccións bilingües en determinados centros de ensinanzas artísticas de réxime especial na Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 19/08/2019

Mediante a Orde do 29 de agosto de 2017 (DOG do 8 de setembro), autorizouse a posta en marcha, con carácter experimental, dunha sección bilingüe de lingua francesa no Conservatorio Superior de Música de Vigo, dunha sección bilingüe de lingua inglesa na Escola Superior de Arte Dramática de Galicia, e dunha sección bilingüe de lingua inglesa no Conservatorio Profesional de Ourense, a partir do curso académico 2017/18.
Igualmente, mediante a Orde do 30 de xullo de 2015 (DOG do 12 de agosto), autorizouse a posta en marcha, con carácter experimental, dunha sección bilingüe de lingua inglesa no Conservatorio Superior de Música da Coruña. Pola Resolución do 31 de xullo de 2017 (DOG do 14 de agosto) prorrogouse a sección bilingüe deste centro de ensinanzas artísticas de réxime especial para os cursos 2017/18 e 2018/19.
O artigo 9 das devanditas ordes establece que o proxecto ten unha duración de dous cursos académicos, prorrogables en períodos de dous cursos académicos, logo do informe favorable do Servizo de Inspección Educativa emitido tendo en conta a adecuación ás condicións e obxectivos indicados na súa posta en marcha e a permanencia das circunstancias que xustificaron a súa implantación.
Igualmente, na disposición derradeira primeira das citadas ordes autorízase á Dirección Xeral de Educación, Formación Profesional e Innovación Educativa para ditar cantas normas se consideren oportunas para o seu desenvolvemento.
Emitidos os correspondentes informes favorables polos servizos de inspección educativa, de acordo co establecido no artigo 9 das citadas ordes,
Primeiro. Prorrogar, por un período de dous anos e coa finalidade de favorecer a práctica de idiomas entre o alumnado de ensinanzas artísticas, as seguintes seccións bilingües:
– A sección bilingüe de lingua francesa no Conservatorio Superior de Música de Vigo.
– A sección bilingüe de lingua inglesa na Escola Superior de Arte Dramática de Galicia.
– A sección bilingüe de lingua inglesa no Conservatorio Profesional de Ourense.
– A sección bilingüe de lingua inglesa no Conservatorio Superior de Música da Coruña.
Segundo. Contra esta resolución poderá interpoñerse recurso de alzada ante a persoa titular da Consellería Educación, Universidade e Formación Profesional, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 29 de xullo de 2019
ORDE do 26 de xullo de 2019 pola que se autoriza a inclusión da Escola de Música Municipal de Outeiro de Rei (Lugo) no Rexistro de Escolas de Música e Danza da Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 19/08/2019

O Concello de Outeiro de Rei solicita a inscrición da Escola de Música Municipal no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destes centros docentes.
Logo de realizar os trámites que establece a normativa vixente, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música Municipal de Outeiro de Rei.
Provincia: Lugo.
Concello: Outeiro de Rei.
Código postal: 27154.
Localidade: Robra.
Domicilio: Lugar Penelas nº 16.
Código de centro: 27020963.
Titular: Concello de Outeiro de Rei.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xullo de 2019
ORDE do 26 de xullo de 2019 pola que se autoriza a inclusión da Escola de Música Municipal de Begonte (Lugo) no Rexistro de Escolas de Música e Danza da Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 19/08/2019

O Concello de Begonte solicita a inscrición da Escola de Música Municipal no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destes centros docentes.
Logo de realizar os trámites que establece a normativa vixente, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música Municipal de Begonte.
Provincia: Lugo.
Concello: Begonte.
Código postal: 27373.
Localidade: Begonte.
Domicilio: avenida de Galicia, 104.
Código do centro: 27020951.
Titular: Concello de Begonte.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xullo de 2019
EXTRACTO da Resolución do 30 de xullo de 2019, da Dirección Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2019 (código de procedemento IN200A).
Consellería de Economía, Emprego e Industria — III. Outras disposicións — 19/08/2019

BDNS (Identif.): 470239.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.go.es/bdnstrans/index).
Primeiro. Beneficiarios
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo. Obxecto
Estas bases teñen por obxecto regular a concesión dos premios de Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 13.000,00 euros con cargo aos orzamentos da Fundación Centro Galego da Artesanía e do Deseño.
Os premios de Artesanía de Galicia constarán das seguintes categorías:
Premio Artesanía de Galicia 2019.
Dotación de 9.000,00 euros e trofeo acreditativo.
Premio Traxectoria 2019.
Trofeo acreditativo e sen dotación económica.
Premio Bolsa Eloy Gesto 2019.
Bolsa de formación de 4.000,00 euros e diploma acreditativo.
Quinto. Prazo de presentación de solicitudes
O prazo de presentación de candidaturas iníciase a partir das 8.00 horas do 14 de setembro de 2019 e remata ás 14.30 horas do 21 de outubro de 2019.
Santiago de Compostela, 30 de xullo de 2019
ORDE do 24 de xullo de 2019 pola que se autoriza a apertura e funcionamento do centro autorizado Druida, da Coruña, para impartir as ensinanzas profesionais de danza.
Consellería de Educación, Universidade e Formación Profesional — III. Outras disposicións — 19/08/2019

A titular do centro autorizado Druida, da Coruña, solicita autorización de apertura e funcionamento para impartir as ensinanzas profesionais de danza, especialidade de danza clásica.
O Real decreto 303/2010, do 15 de marzo, establece os requisitos mínimos dos centros que impartan ensinanzas artísticas. O Decreto 253/1995, do 29 de setembro, e a Orde do 5 de decembro de 1995, regulan o procedemento para a autorización de centros docentes privados para impartir ensinanzas artísticas; trámites preceptivos iniciados na Xefatura Territorial da Coruña que achega o expediente cos correspondentes informes para a autorización das devanditas ensinanzas.
Por canto antecede, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar as ensinanzas profesionais de danza, no centro autorizado cuxos datos se sinalan a seguir:
Denominación: CEDA Profesional Druida.
Código do centro: 15033204.
Enderezo: rúa Fernando Macías, 26 baixo.
Localidade: A Coruña.
Concello: A Coruña.
Código postal: 15004.
Provincia: A Coruña.
Titular: Julia Méndez Suárez.
Ensinanzas que se autorizan:
Ensinanzas profesionais de danza, especialidade: danza clásica, para 15 postos escolares.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de xullo de 2019
RESOLUCIÓN do 7 de agosto de 2019 pola que se amplía a dotación orzamentaria da convocatoria de subvencións do Programa de infravivenda do Plan RehaVIta, Plan galego de rehabilitación, aluguer e mellora de acceso á vivenda 2015-2020, para o exercicio 2019.
Instituto Galego da Vivenda e Solo — III. Outras disposicións — 20/08/2019

O 5 de febreiro de 2019 publicouse no Diario Oficial de Galicia a Resolución do 28 de decembro de 2018 pola que se convocan subvencións do Programa de infravivenda do Plan RehaVIta: Plan galego de rehabilitación, aluguer e mellora de acceso á vivenda 2015-2020, para o exercicio 2019.
O resolvo cuarto, punto primeiro desta resolución, establece que as subvencións previstas nesta convocatoria faranse efectivas con cargo á aplicación orzamentaria 07.83.451A.760.0, por importe de 200.000 euros, e con cargo á anualidade 2019 dos orzamentos xerais da Comunidade Autónoma de Galicia. Ademais, no punto terceiro deste resolvo cuarto, prevese que a contía desta convocatoria poderá ser obxecto de ampliación mediante resolución da persoa titular da Dirección Xeral do Instituto Galego da Vivenda e Solo (en diante, IGVS), que terá efecto logo da súa publicación no Diario Oficial de Galicia, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia.
Tendo en conta que o importe das subvencións correspondentes ás solicitudes presentadas supera o previsto inicialmente na convocatoria, é necesario a súa ampliación para poder atendelas, tendo en conta a existencia de crédito para poder realizar a citada ampliación.
De conformidade co artigo 30.2 do Regulamento da Lei 9/2007, do 13 de xuño, de subvencións de Galicia, e co resolvo cuarto da Resolución do 28 de decembro de 2018 é competente para ditar esta resolución a persoa titular da Dirección Xeral do IGVS.
Polo exposto,
Único. Ampliar a dotación orzamentaria para a convocatoria de subvencións do Programa de infravivenda do Plan RehaVIta: Plan galego de rehabilitación, aluguer e mellora de acceso á vivenda 2015-2020.
O incremento da dotación será de 90.000 euros, para a anualidade de 2019, polo que a contía máxima das subvencións que se poderán conceder con cargo a esta anualidade será de 290.000 euros.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no Diario Oficial de Galicia.
RESOLUCIÓN do 5 de agosto de 2019, da Secretaría Xeral da Igualdade, pola que se fai público o esgotamento do crédito para a concesión, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/08/2019

A Resolución do 16 de maio de 2019, da Secretaría Xeral da Igualdade, pola que se establecen as bases que rexerán a concesión, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, e se procede á súa convocatoria para o ano 2019, establece que se concederán subvencións ata o esgotamento do crédito orzamentario, segundo o disposto no artigo 19.2 da Lei 9/2007, do 13 de xuño, de subvencións de Galicia.
Na dita convocatoria, establécese que ás subvencións obxecto desta convocatoria destínase un crédito por un importe total de 800.000 euros, que se imputarán á aplicación orzamentaria 05.11.313D.460.1 (código do proxecto 2018 00112) dos orzamentos xerais da Comunidade Autónoma de Galicia para o exercicio 2019.
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Unha vez resoltas as solicitudes presentadas ao abeiro da devandita resolución, constátase que coa última das resolucións ditadas o 5 de xullo de 2019 esgotouse o crédito dispoñible para a concesión destas subvencións.
En virtude do exposto anteriormente, e no uso das facultades que teño atribuídas,
Artigo único
Dáse a coñecer o esgotamento, o 5 de xullo de 2019, do crédito dispoñible para a concesión destas subvencións convocadas por Resolución do 16 de maio de 2019, da Secretaría Xeral da Igualdade, pola que se establecen as bases que rexerán a concesión, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas.
Santiago de Compostela, 5 de agosto de 2019
RESOLUCIÓN do 9 de agosto de 2019 do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos correspondentes exercicios.
Consellería de Infraestruturas e Mobilidade — III. Outras disposicións — 28/08/2019

En sesión do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 20 de marzo de 2019, da Dirección Xeral de Mobilidade (Diario Oficial de Galicia núm. 66, do 4 de abril), acordouse, de conformidade co disposto na base oitava da mencionada resolución:
Primeiro. As correspondentes probas terán lugar na Escola Galega de Administración Pública (EGAP), rúa de Madrid, 2-4, As Fontiñas, Santiago de Compostela.
Os ditos exercicios realizaranse nas datas e nos horarios que a seguir se indican:
– Martes 1 de outubro de 2019.
Modalidade por estrada: certificado de conselleiro de seguridade ADR.
Obtención de todas as clases: 15.00 horas.
Renovación de todas as clases: 15.00 horas.
Obtención clase 7: 15.00 horas.
Modalidade por ferrocarril: certificado de conselleiro de seguridade RID.
Obtención de todas as clases: 17.30 horas.
Renovación de todas as clases: 17.30 horas.
– Mércores 2 de outubro de 2019.
Modalidade por estrada: certificado de conselleiro de seguridade ADR.
Obtención clase 2: 16.00 horas.
Renovación clase 2: 16.00 horas.
Obtención clase 3, 4.1, 4.2, 4.3, 5.1, 5.2, 6.1, 6.2, 8 e 9: 18.30 horas.
Renovación clase 3, 4.1, 4.2, 4.3, 5.1, 5.2, 6.1, 6.2, 8 e 9: 18:30 horas.
Obtención materias líquidas: 13.30 horas.
Renovación materias líquidas: 13.30 horas.
Segundo. Para os efectos de proceder á realización dos correspondentes chamamentos, os/as aspirantes deberán presentarse ás probas 15 minutos antes do comezo de cada exercicio.
Terceiro. As persoas interesadas serán convocadas para cada exercicio en chamamento único, resultando excluído da súa realización quen non compareza.
Cuarto. Os/as aspirantes excluídos/as por non comparecer no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os/as aspirantes terán que se presentar ás probas provistos/as do orixinal do seu documento nacional de identidade ou documento fidedigno acreditativo da súa identidade, a xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame.
Sexto. As persoas interesadas deberán levar bolígrafo e, para a realización do suposto práctico, poderán ir provistas do ADR ou RID e de máquina calculadora sen memoria RAM.
Santiago de Compostela, 9 de agosto de 2019
RESOLUCIÓN do 20 de agosto de 2019, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 26 de abril de 2019 pola que se establecen as bases reguladoras xerais e se convocan para o ano 2019, en réxime de concorrencia competitiva, axudas a proxectos colectivos, financiados polo Fondo Europeo Marítimo e de Pesca (FEMP), que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental.
Consellería do Mar — III. Outras disposicións — 03/09/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario á que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 26 de abril de 2019 pola que se establecen as bases reguladoras xerais e se convocan para o ano 2019, en réxime de concorrencia competitiva, axudas a proxectos colectivos, financiados polo Fondo Europeo Marítimo e de Pesca (FEMP), que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental (DOG número 91, do 14.5.2019).
Santiago de Compostela, 20 de agosto de 2019
1. Finalidade: axudas a proxectos colectivos que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas así como ao fomento da sensibilización ambiental.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma.
3. Beneficiarios e axudas concedidas:
RESOLUCIÓN do 5 de agosto de 2019 pola que se ordena a publicación da modificación da relación de postos de traballo do persoal laboral de administración e servizos.
Universidade de Vigo — III. Outras disposicións — 03/09/2019

Unha vez aprobada pola reitoría a modificación da relación de postos de traballo do persoal laboral de administración e servizos, nos termos sinalados no anexo, e emitido informe favorable polo pleno do Consello Social da Universidade de Vigo na sesión do 30 de xullo de 2019.
Consonte o establecido no artigo 91.2 dos estatutos da Universidade de Vigo aprobados polo Decreto 13/2019, do 24 de xaneiro (DOG do 22 de febreiro) e no artigo 38 da Lei 2/2015, do 29 de abril, do emprego público de Galicia, e en exercicio das competencias que lle confire a normativa vixente, esta reitoría
Primeiro. Ordenar a publicación no
Diario Oficial de Galicia
da modificación que figura no anexo, da relación de postos de traballo do persoal laboral de administración e servizos da Universidade de Vigo.
Segundo. Corresponderá á Xerencia ditar as instrucións e realizará os trámites necesarios para dar efectos e executar esta relación de postos de traballo.
Terceiro. Contra esta resolución, que esgota a vía administrativa, poderase interpoñer recurso perante a xurisdición contencioso-administrativa, no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán optar por interpoñer contra esta resolución recurso de reposición, no prazo dun mes contado a partir do día seguinte ao da súa publicación, perante o mesmo órgano que a ditou. Neste caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición interposto, segundo o previsto no artigo 123.2 da Lei 39/2015, do 1 de outubro, do procedemento administrativo común das administracións públicas.
Vigo, 5 de agosto de 2019
Claves utilizadas:
ORDE do 27 de agosto de 2019 pola que se modifica a autorización do centro privado Waldorf Meniñeiros, de Friol (Lugo).
Consellería de Educación, Universidade e Formación Profesional — III. Outras disposicións — 06/09/2019

A titularidade do centro privado (CPR) Waldorf Meniñeiros, de Friol, solicita autorización para impartir o bacharelato, nas modalidades de Artes, e Humanidades e Ciencias Sociais.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar 4 unidades de bacharelato, no centro cuxos datos se sinalan a seguir:
Composición resultante:
Artigo 2.
Inicio da actividade
Para a posta en funcionamento da unidade que se amplía, a Xefatura Territorial da Consellería de Educación, Universidade e Formación Profesional de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de agosto de 2019
RESOLUCIÓN do 2 de setembro de 2019, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Fundación Centro Tecnolóxico do Mar para ser executada durante os anos 2019 e 2020.
Consellería do Mar — III. Outras disposicións — 09/09/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
– Resolución do 2 de agosto de 2019, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar) a realización, mediante o sistema de administración, dun servizo de oficina técnica para o apoio ao deseño e a construción dunha embarcación patrulleira para o Servizo de Gardacostas de Galicia da Consellería do Mar.
– Actividade: realización das actuacións relativas á execución por parte do Centro Tecnolóxico do Mar-Fundación Cetmar de accións de apoio á Consellería do Mar, que teñen como finalidades últimas o seguimento no deseño e na construción dunha embarcación patrulleira de altura apta para tarefas de inspección e vixilancia pesqueira, control e apoio á frota pesqueira de Galicia. Esta embarcación patrulleira colaborará en operacións de procura e salvamento marítimo e participación en actividades de loita contra a contaminación mariña.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 2 de agosto de 2019 ata o 30 de decembro de 2020.
– Financiamento: con cargo aos orzamentos da Comunidade Autónoma de Galicia para os anos 2019 e 2020, na aplicación orzamentaria 15.02.723A.640.1, código do proxecto 2016 00287.
Santiago de Compostela, 2 de setembro de 2019
RESOLUCIÓN do 3 de setembro de 2019 pola que se dá publicidade das axudas concedidas e inadmitidas a trámite ao abeiro da Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
Axencia Galega da Industria Forestal — III. Outras disposicións — 09/09/2019

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade das axudas concedidas e inadmitidas a trámite, ao abeiro da Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A), que figuran nos anexos I e II.
A súa aprobación realizouse no exercicio 2019 con cargo á aplicación orzamentaria 09.A4.741A.481.0, código de proxecto 2018 00005, dotada con 500.000,00 €.
Santiago de Compostela, 3 de setembro de 2019
EXTRACTO da Orde do 7 de agosto de 2019 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2019/20 (código de procedemento ED516B).
Consellería de Educación, Universidade e Formación Profesional — III. Outras disposicións — 02/09/2019

BDNS (Identif.): 471026.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Centros privados concertados interesados en participar nalgunha das seguintes liñas de axuda:
a) Plan de mellora de bibliotecas escolares-concertados (continuación das axudas á actualización das bibliotecas escolares iniciadas en 2016 e incorporación ao Plan de mellora de bibliotecas escolares).
b) Clubs de lectura-concertados (vinculados á biblioteca escolar, para realizar fóra das aulas, é dicir, do tempo das materias) e destinados a alumnado de ensinanza secundaria obrigatoria.
c) Radio na biblio-concertados (laboratorio de radio, vinculado á biblioteca escolar en centros xa integrados no Plan de mellora de bibliotecas escolares durante o curso 2018/19).
d) Biblioteca inclusiva-concertados (melloras para a accesibilidade concretadas no mobiliario, equipamento e colección das bibliotecas escolares de centros ordinarios que contan con unidades concertadas de educación especial).
Segundo. Bases reguladoras
Orde do 7 de agosto de 2019 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2019/20 (código de procedemento ED516B).
Terceiro. Obxectos e importes
A través desta orde preténdese seleccionar novos centros para a súa incorporación ao Plan de mellora de bibliotecas escolares, así como apoiar a continuidade deste programa mediante a concesión de novas contías aos centros educativos incluídos en anteriores convocatorias, sempre que a través do seguimento que se realiza desde a coordinación do programa, e moi especialmente a través da memoria correspondente ao curso 2018/19, acaden unha valoración positiva.
No caso dos centros concertados integrados en convocatorias anteriores que soliciten a súa continuidade, ademais deste requisito, terase en conta a correcta xustificación da axuda recibida.
Da mesma forma búscase seleccionar centros que desexen poñer en marcha o Programa de clubs de lectura (ensinanza secundaria obrigatoria) ou Radio na biblio (co requisito de ser un centro incluído no Plan de mellora de bibliotecas escolares no curso 2018/19). Así mesmo, adxudicaranse axudas a centros concertados ordinarios con aulas concertadas de educación especial, destinadas a melloras na biblioteca para lograr avances como biblioteca inclusiva.
Santiago de Compostela, 7 de agosto de 2019
DECRETO 98/2019, do 29 de agosto, polo que se nomea un membro da Xunta Electoral de Galicia.
Presidencia da Xunta de Galicia — II. Autoridades e persoal — 02/09/2019

O artigo 14, no seu punto 1, letras c) e d) da Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, establece que a Xunta Electoral de Galicia está composta, entre outros, por catro vogais maxistrados do Tribunal Superior de Xustiza de Galicia e por catro vogais profesores en activo das facultades de Dereito, de Ciencias Políticas ou de Socioloxía das universidades de Galicia.
Mediante o Decreto 194/2017, do 10 de xaneiro, nomeáronse os membros da Xunta Electoral de Galicia.
O día 8 de xullo de 2019, Santiago Antonio Roura Gómez presentou a súa renuncia ao cargo de vogal ante a Xunta Electoral.
A Mesa do Parlamento de Galicia, mediante escrito dirixido a esta Presidencia, propón un novo vogal da dita xunta electoral, designado de conformidade co establecido no punto 2.b) do devandito artigo 14.
Polo exposto e en cumprimento do disposto no artigo 15.1 da Lei 8/1985, do 13 de agosto, de eleccións ao Parlamento de Galicia,
Artigo único
Nomear, por proposta da Mesa do Parlamento de Galicia, vogal da Xunta Electoral de Galicia o profesor que a seguir se indica:
– Carlos Martínez-Buján Pérez.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e nove de agosto de dous mil dezanove
REAL DECRETO 488/2019, do 2 de agosto, polo que se nomea presidente del Tribunal Superior de Justicia de Galicia a José María Gómez y Díaz-Castroverde.
Consello Xeral do Poder Xudicial — II. Autoridades e persoal — 04/09/2019

Por proposta do Pleno do Consello Xeral do Poder Xudicial, adoptada na súa reunión do día 24 de xullo de 2019, de conformidade co disposto nos artigos 599.1.4ª e 336 da Lei orgánica 6/1985, do 1 de xullo, do poder xudicial,
Nomeo presidente do Tribunal Superior de Xustiza de Galicia a José María Gómez y Díaz-Castroverde, maxistrado con destino na Sala do Contencioso-Administrativo do Tribunal Superior de Xustiza de Galicia, en provisión da vacante producida por xubilación do anteriormente nomeado.
Dado en Palma o 2 de agosto de 2019
ORDE do 19 de agosto de 2019 pola que se fai pública a resolución da orde de convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2017/18 nas universidades do Sistema universitario de Galicia.
Consellería de Educación, Universidade e Formación Profesional — III. Outras disposicións — 04/09/2019

Pola Orde do 19 de febreiro de 2019,
Diario Oficial de Galicia
do 1 de marzo de 2019, procedeuse á convocatoria dos premios de excelencia académica ao alumnado de grao universitario oficial que obtivese as mellores calificacións no curso 2017/18 nas universidades do Sistema universitario de Galicia.
De acordo co establecido no artigo 7 da convocatoria, os premios outorgaranse de oficio por proposta das universidades do Sistema universitario de Galicia.
As universidades, unha vez determinadas as persoas que cumpren os requisitos establecidos, comunicaranlles a súa condición de premiadas, e estas deberán manifestar a súa aceptación expresa segundo o modelo que se publica como anexo á orde.
En consecuencia, de acordo co establecido no artigo 9 das bases da convocatoria, e atendendo ao informe-proposta da Secretaría Xeral de Universidades,
Artigo 1
Conceder os premios de excelencia académica de grao universitario oficial ao alumnado que obtivese as mellores cualificacións no curso 2017/18 e que se relaciona no anexo desta orde. As persoas premiadas recibirán unha dotación económica de 1.000 euros cada unha, así como un diploma acreditativo.
Artigo 2
As persoas beneficiarias deberán devolver o premio no caso de que se probe que foi outorgado indebidamente.
Artigo 3
Contra esta resolución, que esgota a vía administrativa, poderase interpoñer recurso potestativo de reposición, perante a conselleira de Educación, Universidade e Formación Profesional, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de agosto de 2019
CORRECCIÓN DE ERROS. Resolución do 3 de setembro de 2019 pola que se dá publicidade das axudas concedidas e inadmitidas a trámite ao abeiro da Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
Axencia Galega da Industria Forestal — III. Outras disposicións — 11/09/2019

Advertido erro na citada resolución, publicada no
Diario Oficial de Galicia
número 170, do luns 9 de setembro de 2019, na páxina 39539, é necesario engadir o seguinte anexo:
RESOLUCIÓN do 2 de setembro de 2019, conxunta do Instituto Galego do Consumo e da Competencia e da Consellería de Educación, Universidade e Formación Profesional, pola que se publica a relación dos premios aos proxectos de innovación educativa sobre consumo responsable Galicons-net.
Instituto Galego do Consumo e da Competencia — III. Outras disposicións — 11/09/2019

Por Resolución conxunta do 5 de marzo de 2019 (DOG núm. 58 do luns, 25 de marzo) convocáronse os premios de innovación educativa aos proxectos sobre consumo responsable Galicons-net.
Vista a proposta efectuada polo xurado mencionado no artigo 16 da citada resolución, relativa á selección dos traballos presentados segundo os criterios previstos no artigo 17, procede a súa publicación de conformidade con ela. Na súa virtude:
Primeiro. Declarar deserta a categoría A (alumnado de segundo ciclo de educación infantil e de educación primaria).
Segundo. Declarar gañador do premio na categoría B (alumnado de educación secundaria obrigatoria), dotado coa contía de 1.500 euros, ao proxecto Diferentes xogos, diferente moda?, realizado polo CEIP A Picota.
Terceiro. Declarar gañador do premio na categoría C (alumnado de bacharelato, de ciclos formativos de grao medio e de grao superior de formación profesional e de educación para persoas adultas), dotado coa contía de 1.500 euros, ao proxecto TeisEsTi, realizado polo IES A Guía.
Cuarto. Declarar deserta a categoría D (alumnado de educación especial).
Santiago de Compostela, 2 de setembro de 2019
EXTRACTO da Orde do 2 de setembro de 2019 pola que se establecen as bases reguladoras e se procede á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2019/20 (código de procedemento ED421A).
Consellería de Educación, Universidade e Formación Profesional — III. Outras disposicións — 11/09/2019

BDNS (Identif.:) 472314.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Personas desempregadas con titulación universitaria matriculadas no curso 2019/20 nun máster universitario oficial ofertado polas universidades do Sistema universitario de Galicia.
Segundo. Obxecto
Convocar en réxime de concorrencia competitiva axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das axudas
O importe global previsto na orde é de 120.000 €.
A contía da axuda cubrirá o importe das materias matriculadas por primeira vez, ata un máximo de 60 créditos do máster universitario oficial, segundo os prezos públicos establecidos no anexo do Decreto 73/2019, do 4 de xullo, polo que se fixan os prezos públicos pola prestación de servizos académicos e administrativos nas universidades do Sistema universitario de Galicia para o curso académico 2019/20 (DOG núm. 131, do 11 de xullo).
Para os incluídos no punto 1.2 do anexo do decreto a contía máxima asignada será de 835,8 € para os da epígrafe A) e de 591 € para os da epígrafe B).
Para os incluídos no punto 1.3 do anexo do decreto a contía máxima asignada será de 1.881,6 € para os da epígrafe A) e de 1.296,6 € para os da epígrafe B).
Quinto. Prazo de presentación de solicitudes
O prazo de presentación de solicitudes será desde o día seguinte ao da publicación desta convocatoria no Diario Oficial de Galicia ata o 21 de outubro de 2019.
Santiago de Compostela, 2 de setembro de 2019
DECRETO 104/2019, do 5 de setembro, polo que se nomea presidenta do Consello Social da Universidade de Santiago de Compostela a Cecilia Sierra Rey.
Presidencia da Xunta de Galicia — II. Autoridades e persoal — 10/09/2019

O título IV da Lei 6/2013, do 13 de xuño, do Sistema universitario de Galicia, regula os consellos sociais das universidades públicas.
En virtude do establecido nos artigos 77.4 e 83.1 da Lei 6/2013, do 13 de xuño, do Sistema universitario de Galicia, por proposta da conselleira de Educación, Universidade e Formación Profesional do dous de setembro de dous mil dezanove
Artigo único
Nomear presidenta do Consello Social da Universidade de Santiago de Compostela a Cecilia Sierra Rey.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, cinco de setembro de dous mil dezanove